Taman Buaya Miri dan Zoo Mini

Taman Buaya Miri dan Zoo Mini (bahasa Inggeris: Miri Crocodile Farm cum Mini Zoo) ialah sebuah ladang penternakan buaya dan zoo mini di Miri, Sarawak, Malaysia. Taman ini telah berdaftar dengan Konvensyen Perdagangan Antarabangsa Spesies Terancam Flora dan Fauna Liar.

Sejarah 
Taman dan zoo ini telah dibuka kepada umum pada tanggal 16 Ogos 1998. Taman ini telah menjadi taman buaya yang kedua dibuka di Sarawak selepas Taman Buaya dan Zoo Jong Buaya yang terletak di  Kuching.

Seni bina 
Taman dan zoo ini terletak di Sungai Baram dan dibina di atas tapak tanah seluas 9 hektar. Kolam buatan turut dibina sebagai tempat menternak dan pembiakan buaya.

Pameran 
Taman buaya ini menempatkan lebih daripada 1,000 ekor buaya beraneka spesies. Terdapat juga sebuah pusat penyampai maklumat bagi menghebahkan perihal tentang pelbagai aspek berkaitan dengan buaya seperti pertembungan buaya dengan manusia yang membawa maut, kitaran hidup buaya dan sebagainya.

Operasi 
Perbelanjaan bulanan taman dan zoo ini dianggarkan sejumlah RM 40,000 ke RM50,000. Kebanyakan perbelanjaan ini digunakan untuk membeli makanan haiwan -haiwan dan membayar upah 15 orang kakitangan taman dan zoo berkenaan. Mereka selalu cuba untuk mendapatkan dana bantuan daripada Lembaga Pelancongan Malaysia bagi menampung kos operasi.

Masa Operasi 
Taman dan zoo ini dibuka pada setiap hari dari jam 9:00 pagi sehingga jam 6:00 petang.

Bayaran Masuk 
Bayaran masuk ke taman dan zoo mini ini berbeza mengikut peringkat umur dan taraf kewarganegaraan.

Bacaan lanjut 

 Senarai tarikan pelancong di Malaysia

Rujukan 

Bangunan dan struktur di Sarawak
Zoo di Malaysia
Pages with unreviewed translations